
PANEVĖŽIO MIESTO SAVIVALDYBĖS TARYBA


SPRENDIMAS
DĖL LEIDIMO VYKDYTI VIEŠĄJĮ PIRKIMĄ „ASMENINĖS PAGALBOS PASLAUGOS“ IR ADMINISTRACIJOS DIREKTORIUI PASIRAŠYTI SUTARTĮ

Panevėžys

Vadovaudamasi Lietuvos Respublikos vietos savivaldos įstatymo 6 straipsnio 12 punktu, Panevėžio miesto savivaldybės vardu sudaromų sutarčių pasirašymo tvarkos aprašo, patvirtinto Panevėžio miesto savivaldybės tarybos 2023 m. gruodžio 28 d. sprendimu Nr. 1-394 „Dėl Panevėžio miesto savivaldybės vardu sudaromų sutarčių pasirašymo tvarkos aprašo patvirtinimo, Savivaldybės tarybos 2014 m. gegužės 29 d. sprendimo Nr. 1-154 pripažinimo netekusiu galios ir įgaliojimo Savivaldybės merui“, 6.10 papunkčiu ir 20 punktu, Panevėžio miesto savivaldybės taryba 
n u s p r e n d ž i a:
1. Leisti vykdyti viešąjį pirkimą „Asmeninės pagalbos paslaugos“ neturint viso finansavimo.
2. Pritarti, kad viešojo pirkimo sutartį Savivaldybės administracijos vardu pasirašytų Savivaldybės administracijos direktorius.
3. Užtikrinti 1 punkte nurodytų paslaugų finansavimą 2027 m. Savivaldybės biudžeto lėšomis iki valstybės biudžeto tikslinių lėšų gavimo. Gavus valstybės biudžeto tikslines lėšas, jomis finansuoti 2027 m. sutartyje numatytas išlaidas teisės aktų nustatyta tvarka, o valstybės biudžeto lėšomis nepadengtą poreikį – Savivaldybės biudžeto lėšomis.
4. Nurodyti, kad šis sprendimas per vieną mėnesį gali būti skundžiamas Panevėžio miesto savivaldybės tarybai (Laisvės a. 20, 35200 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.


Savivaldybės merė                                                                                           Loreta Masiliūnienė

